Ծագումով լիբանանահայ Շնորհոքյանների համար, ովքեր Հայոց ցեղասպանությունից մազապուրծ լինելով հաստատվել են Լիբանանում, ժամագործությունը դարձել է ընտանեկան զբաղմունք դեռևս 1930-ական թվականներից: Սկզբում մեծ հորեղբայրն է ժամացույցներ վերանորոգել, ապա հայրը ղեկավարել է Միջին Արևելքում հայտնի շվեյցարական ժամացույցների ճանաչված տեսականիների ընկերությունը: Տոհմական ժառանգությունն այսօր շարունակում է պահպանել Հովել Շնորհոքյանը՝ եղբոր և հորեղբոր տղաների հետ միասին: